Nuus Archives • Laerskool Jan van Riebeeck
Fotodag: 19 Oktober 2020
8 Oktober, 2020 / Algemeen, Nuus
As gevolg van die fotodag sal daar GEEN LO-prakties op Maandag, 19 Oktober, wees nie.
Leerders moet asb. betyds by die skool wees, want ons begin al om 08:00 met die neem van die foto's.
Leerders mag slegs somerdrag dra.
Maak asb. seker dat jou kind(ers) se hare en naels netjies en skoon is.
Die laaste dag vir fotobestellings is Maandag, 9 November 2020.
Plastiek melk- en koeldrankdoppies
8 Oktober, 2020 / Kuns, Kuns en Kultuur, Nuus
Baie dankie vir die ongelooflike reaksie! Ons het reeds so baie doppies ontvang dat julle vir eers maar 'n blaaskans kan vat. Die wat wel nog doppies by die huis het, kan dit in die loop van volgende week na die kunsklas bring.
Aangesien die leerders op ons skoolterrein op- en afgelaai word, voel hulle (en ons almal) veilig en meer ontspanne en hou nie noodwendig padveiligheid en -reëls in ag nie. Hierdie 'veilige' gevoel wat ons as vanselfsprekend aanvaar, kan so maklik in 'n onnodige besering ontaard. Moedig asseblief jou kind(ers) aan om slegs van die voetoorgang gebruik te maak wanneer hulle op- of afgelaai word en dat niemand oor die 'pad' mag hardloop nie. Die onderwysers sal met sy/haar registerklas 'n gesprek hieroor voer. Baie dankie vir die versigtigheid waarmee jy bestuur en dat ons leerders se veiligheid prioriteit geniet. Ek doen 'n beroep op elkeen om asseblief nie op die teer te parkeer wanneer leerders op- en afgelaai word nie en dat alle motoriste en veral die vloei van ons skoolverkeer gerespekteer sal word.
7 Oktober, 2020 / Nuus, Sport, Tennis
Al voel dit vir ons of die wêreld tot stilstand gekom het, begin ons stadig maar seker weer terug keer na normaal. Van ons leerders het die afgelope naweek aan die eerste ronde van die WP-tennisproewe deelgeneem.
Die uitslae op die ranglys vir hul onderskeie ouderdomme van die eerste toernooi is as volg:
O/10 Dogters: Sofia Newton, 7de
O/10 Seuns: Dawid-Wiese Viljoen, 1ste en Johan Symington, 3de
O/11 Seuns: Gustav Pansegrouw, 8ste
O/12 Dogters: Mia Symington, 1ste en Heloïse Strauss, 2de
O/12 Seuns: Fredrich Erasmus, 2de en Danny Newton, 5de
Vir die eerste ronde speel spelers in twee toernooie in hul eie distrik. Hul gemiddelde posisie na dié twee toernooie bepaal dan hul finale posisie. Om te kwalifiseer vir die Kaapse Metropool Ronde, waar hulle teen die ander distrikte sal speel, moet hul gemiddelde posisie hulle onder die top 5 plaas. Baie dankie aan "Coach" Yurich en sy span by DTA wat ons spelers so ongelooflik afrig en ondersteun! Baie geluk julle! Dit is wonderlik om te sien hoe julle in die sport groei!
7 Oktober, 2020 / Kuns en Kultuur, Nuus, Redenaars
Ek is tans besig met die redenaarsbeplanning vir 2021. Ek het hierdie week begin om vir die leerders wat belangstel briewe uit te deel. Indien jy graag wil hê jou kind moet aan redenaars deelneem, stuur hulle gerus na my toe om 'n brief te kry.
Andri Baird: andri@jvrprim.co.za
7 Oktober, 2020 / Akademie, isiXhosa, Nuus
2 Oktober, 2020 / Algemeen, Eeufees 2021, Nuus
2 Oktober, 2020 / Algemeen, Nuus
Ons herinner julle dat Woensdag, 7 Oktober, se sivvies wegval. Leerders sal volgende week slegs op die 9de sivvies kan dra. Kliek op die foto vir 'n oulike video wat jou wys hoe om 'n blommekransie te maak.
1 Oktober, 2020 / Algemeen, Nuus
Naam en van: Adrian du Pokoy
Waar woon jy?: Ek woon in Oranjezicht saam met my ma en my ouma. Ek was voorheen in Laerskool Goodwoodpark.
Gunsteling vak: PSW is my gunsteling vak. Ek hou daarvan om van die verskille in mense se persoonlikhede te leer. Dit help my om die mense om my beter te verstaan.
Ek is 'n trotse Jannie, want ek het goeie maniere, is positief en ek is lief vir diere.
Baie geluk aan Ria Hertzog wat as OOV-voorsitter vir 2021 aangewys is. Dit was nie nodig om 'n verkiesing te hou nie aangesien daar geen ander nominasies was nie. Ons weet dat hierdie raakvatter die taak uitstekend sal aanpak! Baie dankie vir jou bereidwilligheid en toewyding.
Gr.7-Fondsinsameling: Opgradering van die Johan Oosthuizen-klubhuis
'n Fondsinsamelingsprojek word gehou met die doel om die Johan Oosthuizen-klubhuis op te gradeer en alle ouers/voogde word vriendelik versoek om ons inisiatief te ondersteun.
FONDSINSAMELING_ OPGRADERING VAN KLUBHUIS 2020
1 Oktober, 2020 / Akademie, Nuus
Oktober is kunsmaand!
30 September, 2020 / Kuns en Kultuur, Nuus
Ons welbekende veiling maak sy Covid-buiging in 'n nuwe gedaante! Oudergewoonte skenk ons ongelooflike kunstenaar-ouers en hul kunsvriende die jaar meer as 20 werke wat opgeveil gaan word – uiteraard aanlyn. Almal kan gratis bie – ouers en vriende van die skool is welkom. Besonderhede rondom die aanlynveiling sal later in Oktober gedeel word met 'n PDF van die werke wat beskikbaar sal wees.
Daar is ook 'n spesiale voorskou beskikbaar vir die wat in lewende lywe wil kom kyk. Kunstenaar en kurator Liza Grobler gaan informele rondleidings hou middel Oktober – en dit in Woodstock, die tuiste van Kaapstadkuns. Die adres is Albertstraat 139, Woodstock.
Daar is drie tydgleuwe per dag vir groepe van agt beskikbaar. Die datums is Dinsdag 13 tot Vrydag 16 Oktober en begeleidings is om 15:00, 16:30 en 18:00. Kom geniet die spesiale geleentheid saam met vriende – ons gaan oudergewoonte regstaan met wyn. Maskers is ononderhandelbaar. BESPREEK HIER VIR DIE TYD WAT JOU PAS.
Werke is beskikbaar van Liza Grobler, Norman O'Flynn, Barbara Wildenboer, Claudette Schreuders, Anton Kannemeyer, John Murray, Kilmany-Jo Liversage, Varenka Paschke, Conrad Botes, Pierre Liversage, Adeline Joubert, MJ Lourens, Ilené Bothma, Sophia van Wyk, Roelien Brink, Henk Serfontein, Wonder Marthinus, Frans Smit, Swain Hoogervorst, Catherine Ocholla, One, Vanessa Berlein, Alexia Klompje en David Bloomer.
Vir nog inligting, kontak Karien Zulch by karien@zulch.co
Alle gelde is ten bate van die Jan van Riebeeck Laerskool Opvoedingstrust wat verskeie skoolprojekte befonds – belastingsertifikate sal uitgereik word aan kopers.
30 September, 2020 / Algemeen, Nuus
Baie geluk aan Esri Marais wat as beheerraadslid verkies is. Baie dankie aan elkeen wat aan hierdie aanlynverkiesing – 'n eerste vir ons skool – deelgeneem het. Die volgende beheerraadverkiesing vind gedurende die eerste kwartaal van 2021 plaas.